Държавен вестник, бр. 27, 2010 г., стр. 59

БРОЙ  27	
Д Ъ Р Ж А В Е Н  В Е С Т Н И К 	
СТР.  59  
вява от заместник-директор на РЗОК или от 
друг служител на РЗОК, определен със заповед 
на директора на НЗОК.
Раздел VІ
Основни дейности на РЗОК
Чл. 42. Районната здравноосигурителна каса 
осъществява следните основни дейности:
1. участва в разработването на териториален 
план за задължителното здравно осигуряване, 
който съдържа:
а) районната структура на здравната система, 
състояща се от първични и специализирани 
извънболнични лечебни заведения, болнични 
лечебни заведения, търговци на дребно на лекар­
ствени продукти и други договорни партньори;
б) брой и състав на обслужваното население 
в извънболничната и болничната помощ;
в) разработване на проектобюджета на 
РЗОК и отчети за изпълненията на бюджетите 
в съответствие с нормативните актове;
2. осъществява съвместно с ЦУ на НЗОК 
политика за подбор, обучение и развитие на 
кадрите;
3. сключва индивидуалните договори с изпъл­
нителите на медицинска и дентална помощ и с 
търговци на дребно на лекарствени продукти на 
територията на РЗОК и осъществява контрол 
по изпълнението им;
4. оценява здравното състояние и анализи­
ра здравните потребности на населението на 
територията на РЗОК, анализира и прогнозира 
състоянието на медицинското обслужване на 
населението на територията на РЗОК, осъ­
ществява обратна връзка с осигурените лица 
и извършва епидемиологични и демографски 
проучвания;
5. изгражда и поддържа съвместно с ЦУ 
на НЗОК информационна система като част 
от Националната информационна система по 
задължителното здравно осигуряване;
6. подготвя и предоставя на ЦУ на НЗОК 
информация за дейността си в съответствие 
с решенията на НС и актовете на директора 
на НЗОК;
7. осъществява връзки с обществеността;
8. осъществява предвидения в законодател­
ството контрол върху дейността на договорните 
партньори; извършва контрол на отчетните 
документи на договорните партньори, кон­
тролира законосъобразността на извършените 
разходи, проверява жалби на осигурените лица, 
работодатели и изпълнители на медицинска 
и дентална помощ, търговци на дребно на 
лекарствени продукти, извършва вътрешни и 
кръстосани ревизии в други РЗОК;
9. осъществява процесуални действия по 
съдебни производства с участието на РЗОК 
пред съдилищата и другите юрисдикции, съставя 
договори и други актове, обобщава и анализира 
съдебните дела и спорове с участието на РЗОК;
10. приема от здравноосигурените лица и 
изпраща в НЗОК документацията, необходима 
за извършване на експертизи по чл. 78 ЗЗО. 
Раздел VІІ
Дейности на поделенията на РЗОК 
Чл. 43. Поделението на РЗОК на територи­
ята на общината:
1. провежда политиката на НЗОК съобразно 
действащата нормативна уредба при осъщест­
вяване на задължителното здравно осигуряване 
на територията на общината;
2. приема, проверява, окомплектува и сво­
евременно изпраща документите, подадени от 
изпълнителите на медицинска помощ в РЗОК 
за сключване на договори;
3. приема и извършва първоначална проверка 
на отчетната документация (на хартиен и елек­
тронен носител), подадена от изпълнителите на 
извънболнична медицинска и дентална помощ 
и търговци на дребно на лекарствени продукти, 
сключили договор с РЗОК;
4. проверява за правилното попълване на 
отчетните и други документи на изпълнители­
те, спецификациите и отчетите към тях и ги 
изпраща по надлежен ред с опис в РЗОК;
5. връща на договорните партньори непра­
вилно попълнени документи за поправки в 
съответствие с установените от националните 
рамкови договори условия;
6. сигнализира контролните органи на РЗОК 
за извършване на проверка при съмнения за по­
дадена невярна информация от изпълнителите;
7. съдейства при осъществяване на провер­
ките от съответните контролни органи на РЗОК 
и ЦУ на НЗОК;
8. предоставя информация на здравнооси­
гурените лица относно: 
а) изпълнителите на медицинска и дентална 
помощ, както и търговци на дребно на лекар­
ствени продукти, сключили договор с РЗОК;
б) процедурите по избор на личен лекар/
лекар по дентална медицина;
в) права на пациентите;
г) достъпа на здравноосигурените лица до 
първична, специализирана, медицинска и ден­
тална помощ и до аптеки, отпускащи лекар­
ствени продукти по договор с НЗОК;
д) други дейности на НЗОК, имащи отноше­
ние към задължителното здравно осигуряване 
на гражданите;
9. приема жалби и предложения от здрав­
ноосигурените лица и договорните партньори 
и ги изпраща своевременно в РЗОК;
10. предоставя нужната информация за 
дейността си.
Раздел VIIІ
Експертизи
Чл. 44. (1) Националната здравноосигури­
телна каса извършва експертизи по чл. 78 ЗЗО.